Enkel besøksstrategi

**1. Innledning**

Grytdalen naturreservat er et stort skogreservat på 41 034 dekar som ligger nordvest i Orkdal kommune, samt med en liten del også i Agdenes kommune. Det er tre eksisterende infotavler i området i dag, men infoplakaten er gammel og har hverken riktig kart eller riktig informasjon om bestemmelsene. Tavlene er også av ulike typer og i det minste to av dem bør byttes ut.

**2. Kunnskapsgrunnlaget**

### Formålet med naturreservatet er å verne et lite påvirket skogområde med gammel naturskog med mange truete og sjeldne arter knyttet til slik skog. Området er et typeområde for naturtypen i regionen og er egenartet på grunn av sin størrelse. Det er en målsetting å beholde verneverdiene i mest mulig urørt tilstand, og eventuelt videreutvikle dem.

Totalt sett fremstår Grytdalen naturreservat som et stort, sammenhengende gammelskogsområde med få moderne inngrep. Fattige skogtyper dominerer. Innslag av bekkekløftmiljø med rik sumpskog og høgstaudeskog finnes i bekkekløfta langs Nordslættbekken.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.1 Sårbare naturverdier

Vanlig ferdsel til fots eller på ski anses ikke å være en trussel for verneverdiene i Grytdalen naturreservat om folk forholder seg til vernebestemmelsene slik at ferdselen blir skånsom. Storparten av ferdselen skjer dessuten langs traktorveien fra Songli til Hjortdalshytta, samt langs stier og gamle ferdselsveier i området.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.3 Den besøkende

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Grytdalen brukes relativt mye til friluftsliv både vinter og sommer, men ferdselen er ikke så stor at den gir nevneverdige slitasjeproblemer.

Et nytt selskap, Songli Eiendom AS har nå tatt over drifta va Songli-eiendommen, og har planer om merking og skilting i området. Arbeidet med nye plakater må skje i samarbeid med dem både når det gjelder innhold og plassering.

2.4 Annen relevant kunnskap

Det er aktuelt med noe om historien til Songli-eiendommen på plakaten, idet den er spesiell.

**3. Mål**

3.1 Mål med besøksforvaltning

* *Det er et mål å informere om naturreservatet og dets kvaliteter til besøkende på de mest brukte innfallsportene. Dette er:*

*1. Langs veien inn fra Songli*

*2. Langs veien på nordsida av Fjellkjøsvatnet*

*3. Ved veien inn fra Snillfjord ved Ausetsætra*

*4. Ved kjøretraseen inn Ingdalen i Agdenes*

**4. Tiltaksplan**

|  |  |  |
| --- | --- | --- |
| *Tiltak* | *Når* | *Ansvarlig* |
| *Utarbeide informasjonsplakat og tavle etter ny mal i 4 ex.* | *2017* | *FMST i samarb. m. Songli Eiendom AS* |
| *Samarbeide om øvrig informasjon og skilting i området med Songli Eiendom AS* | *2017-2019* | *FMST i samarb. m. Songli Eiendom AS* |